STI นำทีม “วิศวกร” ลงพื้นที่ก่อสร้างรันเวย์ 3 “สุวรรณภูมิ”
STI นำทีมวิศวกรลงพื้นที่ติดตามความคืบหน้าก่อสร้างทางวิ่งเส้นที่ 3 สนามบินสุวรรณภูมิ รองรับเที่ยวบินเพิ่มขึ้นเป็น 94 เที่ยวบิน/ชั่วโมง
STI นำทีมวิศวกรลงพื้นที่ติดตามความคืบหน้าก่อสร้างทางวิ่งเส้นที่ 3 สนามบินสุวรรณภูมิ รองรับเที่ยวบินเพิ่มขึ้นเป็น 94 เที่ยวบิน/ชั่วโมง
15 ก.ค. 2565

นายสมจิตร์ เปี่ยมเปรมสุข รองประธานกรรมการบริหาร นายไพบูลย์ โชคไพรสิน ประธานเจ้าหน้าที่บริหาร และนายสิทธิชัย เสรีพัฒนะพล ประธานเจ้าหน้าที่บริหาร บริษัท เอเชี่ยน เอ็นจิเนียริ่ง คอนซัลแต้นส์ จำกัด หรือ AEC บริษัทในกลุ่ม บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหาร และควบคุมงานก่อสร้างครบวงจร นำทีมวิศวกรลงพื้นที่ติดตามความคืบหน้าของโครงการบริหารงานก่อสร้างทางวิ่งเส้นที่ 3 ท่าอากาศยานสุวรรณภูมิ ซึ่งเป็นหนึ่งในงานโครงสร้างพื้นฐานของ AEC
โดยโอกาสนี้ได้เข้าเยี่ยมชมและให้กำลังใจพนักงานในส่วนของการก่อสร้างงาน GI (Ground Improvement) งานอาคาร ARFF งานผิวทาง Pavement และงานไฟฟ้าสนามบิน โดยมี นายปิยะ เศรษฐรัตนพงษ์ ผู้จัดการโครงการให้การต้อนรับ และให้ข้อมูลรายละเอียดการดำเนินงาน ณ สำนักงานสนาม Runway 3 ท่าอากาศยานสุวรรณภูมิ
สำหรับโครงการก่อสร้างทางวิ่งเส้นที่ 3 ท่าอากาศยานสุวรรณภูมิ ตั้งอยู่ภายในพื้นที่ของท่าอากาศยานสุวรรณภูมิ อ.บางพลี จ.สมุทรปราการ โดยมีพื้นที่ก่อสร้างโครงการอยู่บริเวณทางทิศตะวันตกของท่าอากาศยานสุวรรณภูมิ ขนานกับแนวคลองลาดกระบัง มีความกว้าง 60 เมตร และ ความยาว 4,000 เมตร ขนานไปกับทางวิ่งเดิม (ทางวิ่งเส้นที่ 1) เมื่อการก่อสร้างแล้วเสร็จจะช่วยเพิ่มศักยภาพของท่าอากาศยานสุวรรณภูมิให้สามารถรองรับเที่ยวบินเพิ่มขึ้นเป็น 94 เที่ยวบิน/ชั่วโมง หรือประมาณ 800-1,000 เที่ยวบิน/วัน